b'\n_START_ARTICLE_\nNo\xc5\xbeek\n_START_SECTION_\nVsebina\n_START_PARAGRAPH_\nO\xc4\x8de si je v Beltincih na trgu kupil lep no\xc5\xbeek. Prinesel ga je domov in tudi sinu je zelo ugajal. Nekega dne je \xc5\xa1el o\xc4\x8de na njivo, de\xc4\x8dek pa je skril no\xc5\xbeek v \xc5\xbeep in \xc5\xa1el v gozd, da si naredi pi\xc5\xa1\xc4\x8dalko. Hodi po go\xc5\xa1\xc4\x8di in vidi hupka\xc4\x8da, ki zleti iz votline nekega drevesa._NEWLINE_"Tu pa so maldi hupka\xc4\x8di," se razveseli de\xc4\x8dkec in spleza na drevo do luknje. Ker pa je bila luknja premajhna in ni mogel se\xc4\x8di vanjo, je vzel no\xc5\xbeek in za\xc4\x8del ve\xc4\x8dati luknjo. Re\xc5\xbee, re\xc5\xbee, nenadoma pa mu no\xc5\xbeek pade v luknjo._NEWLINE_Kaj pa sedaj? Ni si upal domov in odlo\xc4\x8dil se je, da gre po svetu. Gre, gre in zve\xc4\x8der pride do velikega soda. Da bi preno\xc4\x8dil, zleze v sod. Okrog polno\xc4\x8di, verjemite ali ne, je pri\xc5\xa1lo k tistemu sodu dvanajst volkov. De\xc4\x8dkec se\xc5\xbee z roko iz soda, pograbi prvega volka za rep in re\xc4\x8de: "Vleci!"_NEWLINE_Volk se je prestra\xc5\xa1il in be\xc5\xbeal in vlekel za seboj de\xc4\x8dka v sodu. Pritekla sta v tisto de\xc5\xbeelo, kjer no\xc5\xbeki rastejo kar na drevesih. De\xc4\x8dkec jih je trgal z dreves in z njimi napolnil sod, toda volka ni izpustil, dokler ga ni s sodom vred privlekel do doma\xc4\x8dega praga._NEWLINE_\xc4\x8ce bi ga dalje vlekel, bi vam tudi jaz \xc5\xa1e naprej lagal.'